
Hetyefő Község Polgármesterétől
2. napirendhez

Napirend:  Hetyefő Község Önkormányzat Képviselő-testületének 2019. évi költségvetése
Melléklet: Rendelet tervezet
Előterjesztő:  Hosszuné Somogyi Mária Hetyefő Község polgármestere
Előkészítette: Bencze Gyöngyi jegyző nevében és megbízásából 

 Arany Ferencné pénzügyi főelőadó

Jogi kontroll: Bencze Gyöngyi jegyző

„Minősített többség”

ELŐTERJESZTÉS

Hetyefő Község Önkormányzata Képviselő-testületének

2019. március 4.–én tartandó nyilvános ülésére

Tisztelt Képviselő-testületi tagok!
Hetyefő Község Önkormányzat Képviselő-testületének 2019. évi költségvetésének tervezése Magyarország 2019. évi központi költségvetéséről szóló 2018. évi L. törvény, az államháztartásról szóló 2011. évi CXCV törvény, Magyarország helyi önkormányzatairól szóló 2011. évi CLXXXIX. törvény és végrehajtási rendeletei alapján készült. 

Az államháztartásról szóló 2011. évi CXCV törvény (továbbiakban: Áht.) 26. §-ban és a végrehajtására kiadott 368/2011. (XII.31.) Kormány rendelet (továbbiakban: Ámr.) 29. §-ban meghatározott szabályok mentén, és részletezettséggel szükséges elkészíteni a társulások, és az önkormányzati hivatal költségvetését. 
Az Áht. 24. § (2) bekezdése alapján a jegyző, a költségvetési rendelet-tervezetet a 29/A. § szerinti tervszámoknak megfelelően készíti elő. A tervszámoktól csak a külső gazdasági feltételeknek a tervszámok elfogadását követően bekövetkezett lényeges változása esetén térhet el, az eltérést és annak indokát a költségvetési rendelet-tervezet indokolásában ismertetni kell.
A 24. § (3) bekezdés alapján a jegyző által a (2) bekezdés szerint előkészített költségvetési rendelet-tervezetet a polgármester február 15-éig, vagy a központi költségvetésről szóló törvény hatálybalépését követő negyvenötödik napig nyújtja be a képviselő-testületnek.
A 24. § (4) bekezdés alapján a költségvetés előterjesztésekor a képviselő-testület részére tájékoztatásul a következő mérlegeket és kimutatásokat kell - szöveges indokolással együtt - bemutatni:

a) költségvetési szerv költségvetési mérlegét közgazdasági tagolásban, előirányzat felhasználási tervét,

b)   a többéves kihatással járó döntések számszerűsítését évenkénti bontásban és összesítve.

Az Áht. 29/A. § alapján az önkormányzat, a társulás évente, legkésőbb a költségvetési határozat elfogadásáig határozatban, rendeletben állapítja meg:
Magyarország gazdasági stabilitásáról szóló 2011. évi CXCIV. törvény (továbbiakban: Gst.) 45. § (1) bekezdés a) pontjában kapott felhatalmazás alapján kiadott jogszabályban meghatározottak szerinti saját bevételeinek és a Gst. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.

Az Áht. 29/A. § szerinti tervszámoknak megfelelően a költségvetési évet követő három év tervezett bevételi előirányzatainak és kiadási előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait.

A Gst. 3. § (1) bekezdése alapján az önkormányzat érvényesen kizárólag a Kormány előzetes hozzájárulásával vállalhat a Polgári Törvénykönyv szerinti kezességet és garanciát, valamint köthet adósságot keletkeztető ügyletet, illetve a (2) bekezdés alapján a Települési önkormányzat adósságot keletkeztető ügyletet csak abban az esetben köthet, ha a hatályos helyi adó rendelete alapján a helyi iparűzési adót vagy a helyi adókról szóló törvény szerinti vagyoni típusú adók közül legalább az egyiket vagy a magánszemélyek kommunális adóját bevezette. E rendelkezést nem kell alkalmazni a települési önkormányzat olyan adósságot keletkeztető ügyletére, amelyhez nincs szükség a Kormány hozzájárulására, illetve amelynek célja meglévő adósság visszafizetése, ha annak összege nem haladja meg az adósság összegét.
A költségvetési szervek – intézmények - nem jogosultak adósságot keletkeztető jogügylet megkötésére.
Ezen fenti jogszabály helyek ismertetése alapján az alábbiakról tájékoztatom a Tisztelt Képviselő-testületet: 
A Hetyefő Község Önkormányzat Képviselő-testületének költségvetésének előterjesztését a jegyző 2019. február 15. napjáig elkészítette, a polgármester határidőben beterjeszti a képviselő-testületnek. 
A Hetyefő Község Önkormányzat Képviselő-testületének 2019. évi költségvetés tervezete az alábbiak szerint került összeállításra, kiemelt előirányzatonként:
 Hetyefő Község Önkormányzat bevételei: 

- Intézményi bevételek
- Közhatalmi bevételek
- Önkormányzat működési támogatása
- Működési célú támogatás ÁH-n belül

- Előző évi pénzmaradvány

- Felhalmozási célú támogatás

Hetyefő Község Önkormányzat kiadásai: 
- Személyi juttatások

- Munkaadókat terhelő járulékok

- Dologi kiadások

- Ellátottak pénzbeli juttatásai

- Egyéb működési célú kiadások

- Tartalékok

- Áh-n belüli megelőlegezés visszafizetése

- Beruházások

- Felújítások

Tisztelt Képviselő-testület!
Kérem a Tisztelt Képviselő-testületet, hogy a 2019. évi költségvetést megvitatni és elfogadni szíveskedjenek a határozati javaslat és rendelet tervezet alapján. 

1. Határozati Javaslat: 
Hetyefő Község Önkormányzat Képviselő-testülete megállapítja, hogy Hetyefő Község  Önkormányzat Képviselő-testületének Magyarország gazdasági stabilitásáról szóló 2011. évi CXCIV. törvény (továbbiakban: Gst.) 3. § (1) bekezdése szerinti adósságot keletkeztető ügyletből eredő fizetési kötelezettsége nincs.
Hetyefő Község Önkormányzat Képviselő-testülete megállapítja, hogy a Gst. 45. § (1) bekezdés a) pontja alapján várható saját bevétele az elkövetkező három évben az alábbiak szerint alakul:

2020.                      1.500.000.-Ft

2021.                      1.500.000.-Ft

2022.                      1.500.000.-Ft  

Felhatalmazzák a polgármestert és a jegyzőt a határozat végrehajtására. 
Felelős: Hosszuné Somogyi Mária polgármester 

             Bencze Gyöngyi jegyző

Határidő: Azonnal! és folyamatos
Előzetes hatásvizsgálat

Hetyefő Község Önkormányzata Képviselő-testületének ____/2019. (…….) önkormányzati rendelete az önkormányzat 2019. évi költségvetéséről 
rendelet-tervezetéhez.

Társadalmi, gazdasági, költségvetési hatás: A költségvetési rendeletet a képviselő-testületnek az Áht, Ámr, Mötv. szabályai alapján határidőben meg kell alkotni.   

Környezeti és egészségügyi következmények: A rendelet-tervezetnek környezeti és egészségügyi hatása nincs.

Adminisztratív terheket befolyásoló hatásai: A rendelet-tervezetnek adminisztratív terheket tekintve számottevő hatása nincs. 

A jogszabály megalkotásának szükségessége, a jogalkotás elmaradásának várható következménye: A képviselő-testületnek rendeletalkotási kötelezettsége áll fenn a Magyarország helyi önkormányzatairól szóló 2011. évi CLXXXIX. törvény 41. § (9) bekezdése és az Áht. alapján

A jogszabály alkalmazásához szükséges személyi, szervezeti, tárgyi és pénzügyi feltételek: Rendelkezésre állnak.

Indokolás

Hetyefő Község Önkormányzata Képviselő-testületének ____/2019. (…….) 
önkormányzati rendelete az önkormányzat 2019. évi költségvetési 
rendelet-tervezetéhez.

Az önkormányzatnak rendelet alkotási kötelezettsége van a fent említett jogszabályok alapján, az adott költségvetési év gazdálkodási szabályainak megalkotására vonatkozóan. 

A belső ellenőr 2017. évi belső ellenőrzési jelentésében is felhívta Hetyefő Község Önkormányzata figyelmét a rendeletalkotási kötelezettség jogszabályok szerinti adattartalmára. 

Ezen indokok mentén került összeállításra az önkormányzat költségvetési rendeletet tervezete.
Hetyefő, 2019. február 15.








Hosszuné Somogyi Mária








        polgármester 

MELLÉKLETEK:

1. melléklet:  Alkalmazott kormányzati funkciók
2. melléklet:  Működési és felhalmozási bevételek és kiadások mérlege
3. melléklet:  Működési bevételek összesített előirányzata
4. melléklet:  Működési bevételek
5. melléklet:  Közhatalmi bevételek, működési célú támogatás Áh-belül
6. melléklet:  Önkormányzatok működési támogatása
7. melléklet:  Személyi juttatások, munkaadói járulék. dologi kiadás összesítő
8. melléklet:  Személyi juttatások, munkaadói járulék. dologi kiadás 
9. melléklet:  Működési célú támogatás kiadása
10.melléklet: Ellátottak pénzbeli juttatásai
11.melléklet: Felhalmozási célú bevételek
12.melléklet: Felhalmozási célú kiadások
13.melléklet: Éves létszámkeret
14.melléklet: Előirányzat felhasználási ütemterv
15.melléklet: Következő három tervezett bevételei és kiadásai
16.melléklet: Közvetett támogatások
